CELEX: 31993R1578
Language: el
Date: 1993-06-22 00:00:00
Title: ΚΑΝΟΝΙΣΜΟΣ (ΕΟΚ) αριθ. 1578/93 ΤΗΣ ΕΠΙΤΡΟΠΗΣ της 22ας Ιουνίου 1993 περί παύσεως της αλιείας γάδου από πλοία με σημαία κράτους μέλους

Avis juridique important

|

31993R1578

ΚΑΝΟΝΙΣΜΟΣ (ΕΟΚ) αριθ. 1578/93 ΤΗΣ ΕΠΙΤΡΟΠΗΣ της 22ας Ιουνίου 1993 περί παύσεως της αλιείας γάδου από πλοία με σημαία κράτους μέλους  

Επίσημη Εφημερίδα αριθ. L 152 της 24/06/1993 σ. 0011 - 0011

ΚΑΝΟΝΙΣΜΟΣ (ΕΟΚ) αριθ. 1578/93 ΤΗΣ ΕΠΙΤΡΟΠΗΣ της 22ας Ιουνίου 1993 περί παύσεως της αλιείας γάδου από πλοία με σημαία κράτους μέλουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3921/92 του Συμβουλίου της 20ής Δεκεμβρίου 1992 για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από  το Jan Mayen (3) προβλέπει τις ποσοστώσεις για το γάδο για το 1993- ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί- ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων για το γάδο στα ύδατα των διαιρέσεων CIEM Ι και ΙΙ a και b (νορβηγικά ύδατα βορείως των 62o Ν), από πλοία με σημαία κράτους μέλους ή νηολογημένα σε κράτος μέλος,  έφθασαν τις ποσοστώσεις που είχαν διατεθεί από την Κοινότητα για το 1993,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γάδου στα ύδατα των διαιρέσεων CIEM Ι και ΙΙ a και β (νορβηγικά ύδατα βορείως των 62o Ν), από πλοία με σημαία κράτους μέλους ή νηολογημένα σε κράτος μέλος, εκτιμάται ότι έχει εξαντλήσει τις ποσοστώσεις που είχαν διατεθεί  από την Κοινότητα για το 1993.  Απαγορεύεται η αλιεία γάδου στα ύδατα των διαιρέσεων CIEM Ι και ΙΙ a και b (νορβηγικά ύδατα βορείως των 62o Ν), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση γάδου που έχει αλιευθεί στις διαιρέσεις αυτές  από πλοία με σημαία κράτους μέλους ή νηολογημένα σε κράτος μέλος, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιουνίου 1993.  Για την Επιτροπή Manuel MARIN Μέλος της Επιτροπής (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 397 της 31. 12. 1992, σ. 44.